Θεσσαλονίκη, 06/05/2025

**Η Lidl Ελλάς και αυτό το Πάσχα προσέφερε αγάπη σε αυτούς που το χρειάζονται**

**Με 1.751.613 σκαναρίσματα στην εφαρμογή Lidl Plus, συγκεντρώθηκαν 175.161€ για τη στήριξη του προγράμματος της UNICEF «Μαζί ενάντια στη βία κατά των παιδιών».**

Με αίσθημα ευθύνης και κοινωνικής προσφοράς, η **Lidl Ελλάς** ολοκλήρωσε με μεγάλη επιτυχία την **Πασχαλινή της πρωτοβουλία** σε συνεργασία με τη **UNICEF**, ενισχύοντας το πρόγραμμα **«Μαζί ενάντια στη βία κατά των παιδιών» για 3η συνεχόμενη χρονιά**.

Από την **Παρασκευή 4 Απριλίου έως και το Μεγάλο Σάββατο 19 Απριλίου**, με κάθε σκανάρισμα της ψηφιακής κάρτας **Lidl Plus** στα καταστήματα της εταιρείας, η **Lidl Ελλάς** προσέφερε **0,10€** στη **UNICEF**. Μέσα σε αυτό το διάστημα καταγράφηκαν συνολικά **1.751.613 σκαναρίσματα**, συγκεντρώνοντας το εντυπωσιακό ποσό των **175.161€**. Το ποσό αυτό θα διατεθεί για τη στήριξη του προγράμματος **«Μαζί ενάντια στη βία κατά των παιδιών»**, το οποίο περιλαμβάνει μια σειρά από καινοτόμες δράσεις για την προστασία των παιδιών έναντι κάθε μορφής βίας.

Η **Lidl Ελλάς**, σταθερή στη δέσμευσή της να στηρίζει τους πιο ευάλωτους, συμβάλλει ουσιαστικά στη διαμόρφωση ενός ασφαλέστερου περιβάλλοντος για τα παιδιά στην Ελλάδα. Μέσα από τη συνεργασία της με τη **UNICEF**, η οποία διανύει πλέον τον τρίτο χρόνο, έχουν ήδη επιτευχθεί σημαντικά βήματα, όπως η εκπαίδευση επαγγελματιών των ΜΜΕ, η επικοινωνιακή προώθηση της διαδραστικής εφαρμογής PlaySafe για την πρόληψη της διαδικτυακής βίας και η δημιουργία ολοκληρωμένου μοντέλου υπηρεσιών παιδικής προστασίας στον Δήμο Αθηναίων.

Πρεσβευτής της πρωτοβουλίας ήταν και φέτος ο **Αντώνης Τσαπατάκης, Παραολυμπιονίκης, Παγκόσμιος Πρωταθλητής Κολύμβησης** **και Πρεσβευτής της Lidl Ελλάς και της UNICEF στην Ελλάδα**, ο οποίος κάλεσε το κοινό να συμμετέχει και να υποστηρίξει τη δράση.

Η **Lidl Ελλάς** επισφραγίζει τη δέσμευσή της να βρίσκεται σταθερά δίπλα σε αυτούς που το έχουν περισσότερο ανάγκη, θέτοντας σε προτεραιότητα την ενίσχυση των ευάλωτων μελών της κοινωνίας και την διαμόρφωση ενός μέλλοντος όπου κάθε παιδί θα μεγαλώνει με ασφάλεια, σεβασμό και αγάπη.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)